Mesto Turzovka podľa § 6 a § 11, ods. 4 písm. g) zákona č. 369/1990 Zb. o obecnom zriadení v znení neskorších predpisov, v súlade so zákonom č. 416/2001 Z.z. o prechode niektorých pôsobností orgánov štátnej správy na obce a vyššie územné celky v znení neskorších predpisov, v súlade s ustanoveniami §3 ods.2 zákona č. 135/1961 Zb. o pozemných komunikáciách v znení neskorších predpisov a Vyhláškou č. 35/1984 Zb. ktorou sa vykonáva zákon o pozemných komunikáciách, v súlade so zákonom č.725/2004 Z.z. o podmienkach prevádzky vozidiel v premávke na pozemných komunikáciách v znení neskorších predpisov, v súlade so zákonom č. 71/1967 Zb. o správnom konaní v znení neskorších predpisov, v súlade so zákonom č. 372/1990 Zb. o priestupkovom konaní v znení neskorších predpisov vydáva

**VZN č. 4/2013**

**Všeobecne záväzné nariadenie o sieti, správe a používaní miestnych komunikácií na jeho katastrálnych územiach Turzovka a Turkov**

**Čl.I**

**Účel**

Toto Všeobecne záväzné nariadenie (ďalej len VZN) upravuje výstavbu, užívanie, zaradenie a ochranu miestnych komunikácií (ďalej len MK), účelových komunikácií a verejných priestranstiev, práva a povinnosti vlastníkov a správcov MK a ich užívateľov, ako aj pôsobnosť orgánov štátnej správy a orgánov štátneho odborného dozoru vo veciach MK.

**Čl.II**

**Vysvetlenie pojmov**

1. Pozemné komunikácie sa rozdeľujú podľa dopravného významu a technického vybavenia na :
2. diaľnice
3. cesty
4. miestne komunikácie
5. účelové komunikácie
6. Pozemnú komunikáciu tvorí cestné teleso a jej súčasti. Cestné teleso je ohraničené vonkajšími hranami priekop, rigolov, násypov a zárezov svahov, zárubných a obkladových múrov, pätou oporných múrov a pri MK pol metra za zvýšenými obrubami chodníkov alebo zelených pásov.
7. Súčasťou diaľnic, ciest a MK sú všetky zariadenia, stavby, objekty a diela, ktoré sú potrebné pre úplnosť, na zabezpečenie a ochranu diaľnic, ciest a MK a na zaistenie bezpečnej, rýchlej, plynulej a hospodárnej premávky na nich.
8. Vozidlom sa rozumie motorové vozidlo, nemotorové vozidlo a zvláštne motorové vozidlo (§ 2 písm.l), m), a aa) zákona č. 8/2009 Z.z. o cestnej premávke v znení neskorších predpisov.
9. Za prekážku cestnej premávky sa považuje všetko, čo môže ohroziť bezpečnosť alebo plynulosť cestnej premávky, najmä stavebný materiál alebo iné predmety, prípadne aj vozidlo ponechané na ceste a technické chyby v zjazdnosti cesty.
10. Miestne komunikácie sú všeobecne prístupné a užívané miestne komunikácie, ulice, parkoviská v správe obce, ktoré slúžia miestnej doprave a sú zaradené do siete miestnych komunikácií. Sieť miestnych komunikácií je daná ich pasportom, ktorý tvorí prílohu č. 1 tohto VZN. Pasport MK (technická evidencia) bola vypracovaná v súlade s § 3d, ods. 8, zákona č. 135/1961 Zb. o pozemných komunikáciách v znení neskorších predpisov, ktorý znie : „Správcovia miestnych komunikácií vedú o týchto pozemných komunikáciách technickú evidenciu“.
11. Siete miestnych komunikácií sa budujú a udržiavajú v súlade s územnoplánovacou dokumentáciou tak, aby uľahčovali osídlenie a vyhovovali potrebám miestnej dopravy, prípadne poľnohospodárskej dopravy, a ak to vyžadujú všeobecné záujmy, aj potrebám diaľkovej dopravy a potrebám obrany štátu.
12. Miestne komunikácie sa členia :

Podľa dôležitosti : a) MH – hlavné

b) MV – vedľajšie

c) MD – doplnkové

Podľa funkčnej triedy, osídlenia a dopravného významu, v zmysle STN 736110 Projektovanie miestnych komunikácií čl. 3.1 boli MK rozdelené do funkčných tried : a) B – zberné (zastupujú v meste cesty II/487, II/484, II/541, III/487027, III/487020 a III/484022, ktoré sú v správe SaÚC Čadca

b) C – obslužné s funkčnými triedami C2 a C3

c) D – nemotoristické

Podľa triedy v zmysle § 7, ods. 1 vyhlášky č. 35/1984 Zb. , ktorou sa vykonáva zákon o pozemných komunikáciách boli MK zaradené do :

1. miestne komunikácie II.triedy : medzi ktoré patria ostatné mestské komunikácie a komunikácie pokiaľ vyhovujú premávke všetkých druhov motorových vozidiel,
2. miestne komunikácie III.triedy : medzi ktoré patria ostatné miestne komunikácie, pokiaľ sú aspoň obmedzene prístupné premávke motorovými vozidlami
3. miestne komunikácie IV.triedy, ktoré nie sú ani obmedzene prístupné premávke motorovými vozidlami (chodníky, cyklistické cesty, schody a pod. ).

**Čl.III**

**Pôsobnosť obce**

1. Mesto Turzovka vykonáva miestnu štátnu správu vo veciach miestnych komunikácií a účelových komunikácií ako prenesený výkon štátnej správy.
2. Mesto Turzovka na miestnych komunikáciách a účelových komunikáciách určuje so súhlasom dopravného inšpektorátu použitie dopravných značiek, dopravných zariadení a povoľuje vyhradené parkoviská.
3. Mesto Turzovka prejednáva priestupky podľa § 22c zákona č. 135/1961 Zb. o pozemných komunikáciách v znení neskorších predpisov v rámci preneseného výkonu štátnej správy na úseku miestnych komunikácií.
4. Mesto Turzovka vykonáva štátny odborný dozor (ŠOD) na miestnych komunikáciách. Primátor mesta poverí ŠOD zamestnancov mesta písomným poverením, ktorým sa poverená osoba pri výkone ŠOD preukazuje ( §3c, ods. 1, písm. d) zákona č. 135/1961 Zb. v znení neskorších predpisov v nadväznosti na § 2 vyhlášky č. 35/1984 Zb. v znení neskorších predpisov).

**Čl. IV**

**Plánovanie, príprava a výstavba miestnych komunikácií v meste Turzovka**

1. Plánovanie, prípravu na výstavbu MK vo vlastníctve mesta zabezpečuje Mesto Turzovka po predchádzajúcom schválení v MsZ.

**Čl. V**

**Pripájanie na MK, účelové komunikácie**

1. O pripájaní pozemných komunikácií, zriaďovaní vjazdov z cesty alebo miestnej komunikácie na susedné nehnuteľnosti, o úpravách alebo zrušení pripojenia pozemných komunikácií a vjazdov z cesty alebo miestnej komunikácie na susedné nehnuteľnosti rozhoduje s ohľadom na ochranu dotknutej miestnej komunikácie a na bezpečnosť premávky na nej príslušný cestný správny orgán. Vydanie rozhodnutia podľa prvej vety podlieha správnym poplatkom v zmysle zákona č. 145/1995 Z.z. o správnych poplatkoch v znení neskorších predpisov.

**Čl. VI**

**Vlastníctvo a správa pozemných komunikácií v Meste Turzovka**

1. Cesty II.triedy II/487 Turzovka – Čadca, II/484 Turzovka – Klokočov, II/541 Turzovka – Semeteš a cesty III.triedy III/487027 Turzovka – Dlhá nad Kysucou, III/487020 Turzovka – Turkov a II/484022 Turzovka – Korňa vedúce cez mesto Turzovka sú vo vlastníctve Žilinského samosprávneho kraja, ul. Komenského 48, 010 01 Žilina.
2. Miestne komunikácie sú vo vlastníctve Mesta Turzovka, Stred 178, 023 54 Turzovka.
3. Účelové komunikácie sú vo vlastníctve štátu alebo iných právnických alebo fyzických osôb.
4. Správu pozemných komunikácií vykonávajú :
5. na cestách vo vlastníctve Žilinského samosprávneho kraja právnické osoby ním na tento účel založené alebo zriadené, t.j. Správa ciest ŽSK, závod Kysuce, A.Hlinku 2621, 022 01 Čadca.
6. na cestách vo vlastníctve mesta Turzovka správu miestnych komunikácií vykonáva Mestský podnik služieb, Predmier 22, 023 54 Turzovka a T-servises, s.r.o., Stred 178, 023 54 Turzovka prostredníctvom svojich zamestnancov.
7. Mesto Turzovka vedie o miestnych komunikáciách príslušnú evidenciu v nasledovnom rozsahu :
8. Technickú evidenciu v rozsahu pasportu miestnych komunikácií

* Pasport MK (technická evidencia) bola vypracovaná v súlade s §3d, ods.8, zák. č. 135/1961 Zb. o pozemných komunikáciách v znení neskorších predpisov.
* Miestopis MK s uvedením základných technických parametrov komunikácií, ich vybavení a dopravných zariadení a tvorí prílohu č.1 tohto VZN.

1. Vlastnícku evidenciu pozemkov v rozsahu mapových podkladov a vlastníckych vzťahov.

**Čl. VII**

**Všeobecné užívanie**

1. Premávku na pozemných komunikáciách upravujú osobitné predpisy. V ich medziach smie každý užívať MK obvyklým spôsobom na účely, na ktoré sú určené (všeobecné užívanie). Užívateľ sa musí prispôsobiť stavebnému stavu a dopravno – technickému stavu MK, nesmie ju poškodzovať alebo znečisťovať.
2. Miestne komunikácie v meste Turzovka slúžia miestnej doprave, na zabezpečenie dostupnosti zastavaného územia mesta Turzovka, zabezpečenia ochrany zdravia obyvateľov mesta, jej návštevníkov, ochrany hnuteľného a nehnuteľného majetku v ich vlastníctve a zabezpečenie ich základných životných potrieb.

**Čl. VIII**

**Dopravné značky a dopravné zariadenia**

1. V cestnej premávke sa používajú: zvislé dopravné značky

vodorovné dopravné značky

dopravné zariadenia

Úprava cestnej premávky vykonaná dopravnými značkami a dopravnými zariadeniami je nadradená všeobecnej úprave cestnej premávky. Zvislé dopravné značky sú nadradené vodorovným dopravným značkám.

1. Vlastník nehnuteľností je povinný za primeranú náhradu strpieť umiestnenie dopravnej značky alebo dopravného zariadenia a ich nosnej konštrukcie na svojej nehnuteľnosti.
2. Na dopravných značkách alebo dopravných zariadeniach a ich nosnej konštrukcie je zakázané umiestňovať čokoľvek, čo nesúvisí s dopravnou značkou alebo dopravným zariadením.
3. V blízkosti cesty sa nesmú umiestňovať zariadenia, ktoré by mohli viesť k zámene s dopravnou značkou alebo dopravným zariadením, alebo ich zakrývali, alebo ktoré by rozptyľovali pozornosť účastníka cestnej premávky, alebo ho oslňovali.

**Čl.IX**

**Uzávierky, obchádzky, odklony**

1. Premávka sa môže na určitý čas čiastočne alebo úplne uzatvoriť, prípadne sa môže nariadiť obchádzka alebo odklon, ak to vyžadujú nevyhnutné verejné záujmy, najmä záujmy bezpečnosti dopravy alebo záujmy stavby, údržby alebo ochrany MK. O uzávierke, obchádzke a odklone rozhoduje cestný správny orgán po dohode s dopravným inšpektorátom. Užívatelia MK nemajú nárok na náhradu prípadných vyšších nákladov, ktoré im vzniknú v dôsledku uzávierky, obchádzky alebo odklonu. Mesto Turzovka ako príslušný cestný správny orgán je povinné postarať sa o to, aby uzávierka, obchádzka alebo odklon boli vždy obmedzené ako je to možné na čo najkratší čas, a aby boli riadne technicky zabezpečené a pre dopravu ekonomicky čo najvýhodnejšie.
2. Náklady na potrebnú úpravu obchádzkovej trasy, na jej údržbu počas obchádzky, ako aj na jej prípadné uvedenie do pôvodného stavu po skončení obchádzky uhrádza ten, kto požiadal o uzávierku, obchádzku alebo odklon.

**Čl. X**

**Státie a parkovanie vozidiel**

1. Vodič smie zastaviť a stáť na ceste, ak to nevylučuje § 23 alebo § 60 zákona č. 8/2009 Z.z. o premávke na pozemných komunikáciách a podmienky stanovené týmto alebo iným nariadením mesta Turzovka.
2. Ponechávanie, odstavovanie a dlhodobé státie (parkovanie) vrakov a vozidiel, ktorých vzhľad je zjavne neestetický, a vozidiel, ktorých technický stav zjavne nezodpovedá ustanoveniam zákona č. 725/2004 o podmienkach prevádzky vozidiel v premávke na pozemných komunikáciách v znení neskorších predpisov je na verejných priestranstvách vrátane parkovísk zakázané a bude považované za nedovolené užívanie verejného priestranstva.
3. Zakázané je parkovanie a ponechávanie vozidiel na komunikáciách pre peších ( MK IV. triedy, chodníky, cyklistické cesty a pod.)

**Čl. XI**

**Zásah do MK**

1. Zásah do MK alebo verejných priestranstiev v správe Mesta Turzovka je povolené len na základe príslušného povolenia a po zaplatení správneho poplatku.
2. Povolenie vydáva Mesto Turzovka na základe písomnej žiadosti o povolenie na zásah do MK.
3. Ustanovenie ods. 1 sa nevzťahuje na vlastníka alebo správcu inžinierskej siete, ak je zásah do MK alebo verejného priestranstva nevyhnutným z dôvodu poruchy (havárie) na inžinierskej sieti uloženej pod povrchom a vzniká nebezpečenstvo všeobecného ohrozenia.
4. Vlastník alebo správca inžinierskej siete je povinný do 12 hodín od zistenia poruchy oznámiť jej vznik mestu, ktoré dodatočným povolením určí podmienky uvedenia MK alebo verejného priestranstva do pôvodného stavu. Vydanie dodatočného povolenia pre správcu alebo vlastníka inžinierskej siete nepodlieha poplatkovej povinnosti.

**Čl. XII**

**Zvláštne užívanie miestnych komunikácií**

1. Na užívanie MK iným než zvyčajným spôsobom alebo na účely iné než na ktoré sú určené (ďalej len zvláštne užívanie) je potrebné povolenie cestného správneho orgánu, ktorým je Mesto Turzovka, vydané po dohode s dopravným inšpektorátom. Mesto Turzovka ako cestný správny orgán môže v povolení určiť podmienky na zvláštne užívanie a pre ich nesplnenie môže udelené povolenie zrušiť.
2. Zvláštnym užívaním MK nie je vlastná činnosť správcov MK pri ich správe.
3. Zvláštnym užívaním je :
4. Ukladanie podzemných a nadzemných elektrických, telekomunikačných, vodovodných, plynovodných, kanalizačných a iných vedení a prípojok týchto vedení na hlavné vedenie do telesa miestnej komunikácie, vykonávanie plánovaných opráv a údržby nadzemných a podzemných vedení každého druhu. Zvláštnym užívaním je i zriaďovanie takýchto prípojok pretláčaním popod MK.

Správny poplatok sa neplatí v prípadoch, kde miestna komunikácia nemá spevnený betónový resp. asfaltový kryt.

1. ťahanie kmeňov, vláčenie dreva alebo iných predmetov po miestnych komunikáciách.
2. umiestňovanie predajných, reklamných, informačných, propagačných zariadení na MK a ich súčastiach.
3. umiestňovanie skládok paliva (uhlia, dreva), stavebných materiálov na MK. Zvláštnym užívaním nie je uskladnenie paliva resp. stavebných materiálov na MK, ktoré budú odstránené do 24 hodín od umiestnenia a neobmedzujú susediace nehnuteľnosti. Takéto zvláštne užívanie MK do 24 hodín nie je povinnosť nahlasovať cestnému správnemu orgánu, ktorým je Mesto Turzovka. Zvláštne užívanie MK vo väčšom rozsahu je povinný žiadateľ nahlásiť a zaplatiť správny poplatok.
4. skladanie a nakladanie materiálu a drevnej hmoty na MK.
5. O povolenie na zvláštne užívanie MK je žiadateľ povinný požiadať Mesto Turzovka osobitnou žiadosťou.
6. Povolenie a zvláštne užívanie miestnych komunikácií podlieha správnym poplatkom.

**Čl. XIII**

**Užívanie pozemných komunikácií pri stavbách**

1. Ak pri stavbách, ťažobných prácach alebo pri terénnych úpravách, ktoré vyžadujú stavebné povolenie alebo iné povolenie podľa osobitných predpisov sa má užívať pozemná komunikácia, ktorej stavebno – technické vybavenie nezodpovedá požadovanej premávke na tejto komunikácii, musia sa na nej vykonávať potrebné úpravy po dohode s jej vlastníkom alebo správcom. Ak vykonanie úprav nie je účelné alebo možné, musí sa vybudovať nová pozemná komunikácia, ktorá zodpovedá predpokladanej dopravnej záťaži. Úpravu alebo stavbu novej komunikácie je povinný zabezpečiť na vlastné náklady ten, kto túto potrebu vyvolal.
2. Ak sa má pozemná komunikácia zrušiť v dôsledku inej investičnej výstavby, uzavretia územia alebo ak sa má na nej dlhodobo vylúčiť, prípadne obmedziť cestná premávka, je ten, kto túto potrebu vyvolal, povinný po dohode s cestným správnym orgánom, vlastníkom alebo so správcom komunikácie zabezpečiť výstavbou novej alebo úpravu jestvujúcej pozemnej komunikácie v rozsahu zodpovedajúcom dopravným potrebám.

**Čl. XIV**

**Zabezpečenie zjazdnosti a schodnosti**

1. Závady v zjazdnosti diaľnic, ciest a miestnych komunikácií sú bez prieťahov povinní odstraňovať ich správcovia.
2. Pri znečistení MK, ktoré spôsobí alebo môže spôsobiť závadu zjazdnosti, je povinný ten, kto znečistenie spôsobil, bez prieťahov ho odstrániť a komunikáciu uviesť do pôvodného stavu. Ak sa tak nestane, je povinný uhradiť správcovi komunikácie náklady spojené s odstránením znečistenia a s uvedením komunikácie do pôvodného stavu, pokiaľ sa nedohodne so správcom komunikácie, že znečistenie odstráni sám.
3. Závady v schodnosti chodníkov priľahlých nehnuteľností, ktoré sa nachádzajú v zastavanom území a hraničia s cestou alebo miestnou komunikáciou sú povinní bez prieťahov odstraňovať vlastníci, správcovia alebo užívatelia nehnuteľností, pokiaľ tieto závady vznikli poľadovicou alebo snehom. Vlastníci, správcovia, užívatelia nehnuteľností susediaci s cestou alebo miestnou komunikáciou sú povinní zabezpečiť, aby chodník hraničiaci s nehnuteľnosťou bol riadne, včas a v potrebnom rozsahu čistený. Čistenie chodníkov môže vlastník, správca alebo užívateľ dohodou zveriť inej osobe alebo organizácii, pričom jeho zodpovednosť zostáva nedotknutá. Sneh sa zhŕňa na okraj komunikácie na hromady. Je nutné dbať na to, aby sa nezastavovali priechody cez komunikácie, priechody a výjazdy do budov a dvorov, prístup k vodovodným, plynovým uzáverom a otvorom do kanalizácie. Zhŕňať sneh do komunikácie sa zakazuje. Sneh zhodený alebo spadnutý zo striech je vlastník priľahlej nehnuteľnosti povinný bezodkladne odpratať.

**Čl. XV**

**Zodpovednosť za škodu, ktorá vznikla užívateľom diaľnic, ciest a MK**

1. Užívatelia MK nemajú nárok na náhradu škody, ktorá im vznikla zo stavebného stavu alebo dopravno – technického stavu MK.
2. Správcovia MK zodpovedajú za škody, ktoré vznikli užívateľom týchto komunikácii, a ktorých príčinou boli závady v zjazdnosti, okrem prípadu, že preukáže, že nebolo v medziach možností tieto závady odstrániť, ani na ne predpísaným spôsobom upozorniť.

**Čl. XVI**

**Ochrana miestnych komunikácií**

1. Nikto nesmie svojou činnosťou ohrozovať MK a premávku na nich, ani sťažovať ich údržbu. Na odvrátenie takého ohrozenia uloží príslušný cestných správny orgán po dohode so zúčastnenými orgánmi nevyhnutné opatrenia, pritom môže byť tiež rozhodnuté po predchádzajúcom upozornení toho, kto ohrozenie vyvolal, o tom, že potrebné opatrenia sa vykonávajú na jeho náklad.
2. Vlastníci, správcovia alebo užívatelia nehnuteľností v susedstve MK musia dovoliť, aby príslušný cestný správny orgán urobil na ich pozemkoch potrebné opatrenia na zabránenie zosuvu skál a pôdy, pádu kameňov a stromov a na umožnenie odtoku vody, ak toto nebezpečenstvo vznikne výstavbou alebo prevádzkou MK alebo prírodnými vplyvmi. Ak toto nebezpečenstvo vznikne z konania vlastníkov, správcov alebo užívateľov nehnuteľností, sú povinní urobiť na dotknutých pozemkoch potrebné opatrenia na vlastné náklady.

**Čl. XVII**

**Pevné prekážky**

Na MK sa nesmú s výnimkou dopravných značiek a dopravných zariadení umiestňovať predmety tvoriace pevnú prekážku. Jestvujúce pevné prekážky sa musia v lehotách určených vykonávacím predpisom odstrániť.

**Čl.XVIII**

**Účelové komunikácie**

1. Účelové komunikácie slúžia k spojeniu jednotlivých výrobných prevádzok alebo jednotlivých objektov a nehnuteľností s ostatnými pozemnými komunikáciami alebo komunikačným účelom v uzatvorených priestoroch alebo objektoch.
2. Pre povolenie stavby účelovej komunikácie platí ustanovenie § 16 zák. č. 135/1961 Zb. o pozemných komunikáciách v znení neskorších predpisov.
3. Účelové komunikácie sa členia na verejné a neverejné. Účelové komunikácie v uzavretých priestoroch alebo objektoch sú neverejné. Verejnú účelovú komunikáciu môže príslušná obec vyhlásiť za neverejnú len so súhlasom vlastníka.
4. Verejné účelové komunikácie slúžia k spojeniu nehnuteľností, stavieb fyzických a právnických osôb, poľnohospodárskej a lesnej pôdy a špeciálnych stavieb s ostatnými pozemnými komunikáciami.
5. Účelové komunikácie sú vo vlastníctve štátu alebo iných právnických alebo fyzických osôb. Správa účelových komunikácií sa bude vykonávať na základe osobitnej zmluvy, ktorú uzatvoria :
6. za vlastníkov rodinných domov a rekreačných chalúp – mesto Turzovka
7. za vlastníkov zariadení cestovného ruchu – splnomocnená osoba
8. za vlastníkov poľnohospodárskej pôdy – obhospodarovateľ pôdy
9. za vlastníkov lesnej pôdy – obhospodarovateľ lesnej pôdy
10. za vlastníkov špeciálnych stavieb – vlastník špeciálnej stavby.

V zmluve sa ustanoví správca účelovej komunikácie ako aj podmienky správy tejto komunikácie.

**Čl. XIX**

**Správne poplatky**

Správne poplatky sa riadia zákonom č. 145/1995 Z.z. o správnych poplatkoch v znení neskorších predpisov, Časti VI, DOPRAVA.

**Čl. XX**

**Sankcie**

Pokuty

1. Cestný správny orgán, ktorým je Mesto Turzovka v rozsahu svojej pôsobnosti uloží pokutu do 33.190,- eur právnickej osobe alebo fyzickej osobe oprávnenej na podnikanie podľa osobitných predpisov, ak :
2. Bez povolenia cestného správneho orgánu alebo v rozpore s vydaným povolením
3. užíva miestnu komunikáciu iným spôsobom než zvyčajným alebo na iné účely, než na ktoré sú určené, s výnimkou nadmerných a nadrozmerných prepráv (zvláštne užívanie),
4. vykoná uzávierku miestnej komunikácie alebo nedodrží povolený termín uzávierky a obchádzky,
5. v ochrannom pásme miestnej komunikácie vykoná práce (činnosti), ktoré by mohli ohroziť pozemnú komunikáciu alebo premávku na nej,
6. používa pri veľkých stavbách, ťažobných prácach alebo pri terénnych úpravách vyžadujúcich stavebné povolenie alebo iné povolenie podľa osobitných predpisov pozemnú komunikáciu, ktorej stavebno – technické vybavenie nezodpovedá požadovanej premávke,
7. vykoná pripojenie komunikácie na miestnu komunikáciu alebo zriadi vjazd z týchto komunikácii na priľahlé nehnuteľnosti alebo zruší napojenie komunikácií a vjazdov,
8. zamení, pozmení, premiestni, odstráni, umiestni alebo zakryje dopravnú značku alebo iné zariadenie, ktoré je súčasťou pozemnej komunikácie.
9. Zničí, poškodí alebo znečistí dopravnú značku alebo iné zariadenie, ktoré je súčasťou pozemnej komunikácie, alebo cestnú zeleň,
10. Znečistí alebo poškodí miestnu komunikáciu tak, že spôsobí alebo môže spôsobiť chybu v zjazdnosti alebo v schodnosti pozemnej komunikácie,
11. V prípade opravy porúch na podzemných vedeniach uložených v miestnej komunikácii nesplní ohlasovaciu povinnosť alebo nesplní podmienky určené cestným správnym orgánom na vykonanie prác súvisiacich s uvedením komunikácie do pôvodného stavu,
12. Nesplní opatrenia uložené orgánom štátneho odborného dozoru na zabránenie ohrozenia alebo sťaženia premávky na pozemných komunikáciách,
13. Neodstráni v termíne určenom cestným správnym orgánom pevnú prekážku na miestnej komunikácii alebo nesplní podmienky udelenej výnimky,
14. Neplní úlohy správy a údržby miestnej komunikácie, ktoré pre ňu vyplývajú z tohto zákona,
15. Nedodrží podmienky uvedené v povolení na zvláštne užívanie miestnych komunikácií pre nadmernú a nadrozmernú prepravu,
16. Umiestni reklamné, informačné a propagačné zariadenia na medzinárodných cestných ťahoch a v ich ochranných pásmach (okrem odpočívadiel) alebo umiestni na križovatke a v rozhľadovom poli vodiča na križovatke transparenty, skládky materiálov alebo reklamné, informačné a propagačné zariadenia, ako aj iné zariadenia, ktoré neslúžia pre správu pozemných komunikácií ani pre riadenie cestnej premávky a prevádzku dopravy.
17. Pri určení výšky pokuty sa prihliada na závažnosť, čas trvania a na rozsah spôsobenej škody.
18. Pokutu možno uložiť do jedného roka odo dňa, keď sa cestný správny orgán dozvedel o tom, že právnická osoba alebo fyzická osoba porušila svoju povinnosť, najneskôr však do troch rokov odo dňa, keď došlo k porušeniu povinnosti.
19. Pokuta je splatná do 15 dní odo dňa, keď rozhodnutie o jej uložení nadobudlo právoplatnosť.
20. Pokuty sú príjmom rozpočtu mesta.

Priestupky

1. Priestupku na úseku pozemných komunikácií sa dopustí ten, kto :
2. Bez povolenia cestného správneho orgánu, ktorým je Mesto Turzovka, alebo v rozpore s vydaným povolením

1)užíva miestnu komunikáciu iným spôsobom než zvyčajným alebo na iné účely, než na ktoré sú určené, s výnimkou nadmerných a nadrozmerných prepráv (zvláštne užívanie),

2)vykoná uzávierku miestnej komunikácie alebo nedodrží povolený termín uzávierky a obchádzky,

3)v ochrannom pásme miestnej komunikácie vykoná práce (činnosti), ktoré by mohli ohroziť pozemnú komunikáciu alebo premávku na nej,

4)používa pri veľkých stavbách, ťažobných prácach alebo pri terénnych úpravách vyžadujúcich stavebné povolenie alebo iné povolenie podľa osobitných predpisov pozemnú komunikáciu, ktorej stavebno – technické vybavenie nezodpovedá požadovanej premávke,

5)vykoná pripojenie komunikácie na miestnu komunikáciu alebo zriadi vjazd z týchto komunikácii na priľahlé nehnuteľnosti alebo zruší napojenie komunikácií a vjazdov,

6)zamení, pozmení, premiestni, odstráni, umiestni alebo zakryje dopravnú značku alebo iné zariadenie, ktoré je súčasťou pozemnej komunikácie.

1. Zničí, poškodí alebo znečistí dopravnú značku alebo iné zariadenie, ktoré je súčasťou pozemnej komunikácie, alebo cestnú zeleň,
2. Znečistí alebo poškodí miestnu komunikáciu tak, že spôsobí alebo môže spôsobiť chybu v zjazdnosti alebo v schodnosti pozemnej komunikácie,
3. V prípade opravy porúch na podzemných vedeniach uložených v miestnej komunikácii nesplní ohlasovaciu povinnosť alebo nesplní podmienky určené cestným správnym orgánom na vykonanie prác súvisiacich s uvedením komunikácie do pôvodného stavu,
4. Nesplní opatrenia uložené orgánom štátneho odborného dozoru na zabránenie ohrozenia alebo sťaženia premávky na pozemných komunikáciách,
5. Neodstráni v termíne určenom cestným správnym orgánom pevnú prekážku na miestnej komunikácii alebo nesplní podmienky udelenej výnimky,
6. Umiestni reklamné, informačné a propagačné zariadenia na medzinárodných cestných ťahoch a v ich ochranných pásmach (okrem odpočívadiel) alebo umiestni na križovatke a v rozhľadovom poli vodiča na križovatke transparenty, skládky materiálov alebo reklamné, informačné a propagačné zariadenia, ako aj iné zariadenia, ktoré neslúžia pre správu pozemných komunikácií ani pre riadenie cestnej premávky a prevádzku dopravy,
7. Ako vodič sa odmietne podrobiť pokynom fyzickej osoby obsluhujúcej zariadenie na meranie hmotnosti, nápravových tlakov a rozmerov vozidla alebo odmietne uviesť východiskové miesto a miesto určenia uskutočňovanej prepravy.
8. Za priestupok podľa ods. 1 písm. a) až g) možno uložiť pokutu do 330 eur
9. Za priestupok podľa ods. 1 písm. h) možno uložiť pokutu do 660 eur.
10. Na priestupky a ich prejednávanie sa vzťahuje osobitný predpis (zákon č. 372/1990 Zb. o priestupkoch v znení neskorších zmien).

**Čl. XXI**

**Kontrola dodržiavania VZN**

1. Kontrolu dodržiavania dopravných predpisov a dopravného poriadku na území mesta Turzovka vykonáva Mestská polícia Turzovka a orgány PZ SR
2. Kontrolu dodržiavania tohto VZN vykonáva Mestská polícia Turzovka,  poverení zamestnanci mesta,  poslanci MsZ v Turzovke a hlavný kontrolór mesta.

**Čl.XXII**

**Záverečné ustanovenia**

1. Toto VZN bolo prerokované a schválené Mestským zastupiteľstvom v Turzovke dňa 26.2.2013 uznesením č. 1/2013
2. VZN nadobúda účinnosť 15-tym dňom od jeho zverejnenia, t.j. 14.3.2013

Miroslav Rejda

Primátor mesta

Prílohy :

* Príloha č. 1 – Zoznam ciest zaradených do siete miestnych komunikácií v meste Turzovka
* Príloha č.2 – Pasport miestnych komunikácií mesta Turzovka

VZN vyvesené na úradnej tabuli mesta dňa: 27.2.2013

VZN zvesené z úradnej tabule dňa: ............................

**PRÍLOHA č. 1** k VZN o používaní miestnych komunikácií na jeho k.ú. Turzovka a Turkov

**ZOZNAM CIEST ZARADENÝCH DO SIETE MIESTNYCH KOMUNIKÁCIÍ V MESTE TURZOVKA:**

**MIESTNE KOMUNIKÁCIE II.triedy**

|  |  |  |  |
| --- | --- | --- | --- |
| **číslo MK** | **funkčná**  **trieda** | **názov alebo označenie MK** | **celková dĺžka**  **m** |
| S MK 02 | C2 | R.Jašíka | 1330 |
| S MK 06 | C2 | M.R.Štefánika a ul. Nádražná | 985 |
| S MK 16 | C2 | Beskydská | 422 |
| S MK 30 | C2 | Prístup | 49 |
| H MK 32 | C2 | Hlinenská | 2231 |
| **Celková dĺžka MK II.triedy** | | | **4817 m** |

**MIESTNE KOMUNIKÁCIE III.triedy**

|  |  |  |  |
| --- | --- | --- | --- |
| **číslo MK** | **funkčná**  **trieda** | **názov alebo označenie MK** | **Celková dĺžka**  **m** |
| S MK 01 | C3 | ku vleku Bukovina | 1993 |
| S MK 03 | C3 | Pri Macvejdovi | 80 |
| S MK 04 | C3 | Drevárska (pri TDF) | 134 |
| S MK 05 | C3 | Uhorčíková (KIK-TESCO) | 257 |
| S MK 07 | C3 | Štúrova | 700 |
| S MK 08 | C3 | Krátka | 157 |
| S MK 09 | C3 | Záhradná | 370 |
| S MK 10 | C3 | Urbárska | 197 |
| S MK 11 | C3 | Mlynská | 262 |
| S MK 12 | C3 | Mládeže | 251 |
| S MK 13 | C3 | Mierová | 221 |
| S MK 14 | C3 | Prepojenie ul. Mládeže poza Miženka | 82 |
| S MK 15 | C3 | Prepojenie ul. Mierová a mládeže za CZT | 44 |
| S MK 17 | C3 | Obchodná | 233 |
| S MK 18 | C3 | k byt.domom 405-410 | 117 |
| S MK 19 | C3 | zdrav.stredisko | 352 |
| S MK 19-1 | C3 | zdrav.stredisko | 34 |
| S MK 20 | C3 | Pod brehom | 138 |
| S MK 21 | C3 | Školská | 328 |
| S MK 22 | C3 | Spojnica Štefánikovej a Okružnej od Muščíka | 154 |
| S MK 23 | C3 | Okružná | 615 |
| S MK 24 | C3 | Horná | 507 |
| S MK 25 | C3 | Javorová | 600 |
| S MK 26 | C3 | Pod Bukovinou | 233 |
| S MK 27 | C3 | Pod vŕškom | 151 |
| S MK 28 | C3 | Spojnica Štefánikovej a ul. Pod vŕškom | 55 |
| S MK 29 | C3 | Dlhovanská – na Vŕšku | 152 |
| S MK 30-1 | C3 | K M. Miženkovi | 50 |
| S MK 31 | C3 | Ku garážam pod II/487 | 258 |
| **CELKOM MK STRED** | | | **8725 m** |
| H MK 32-1 | C3 | Ku Gernátovi | 200 m |
| H MK 33 | C3 | Cintorínska | 466 |
| H MK 33-1 | C3 | K novému cintorínu | 400 |
| H MK 34 | C3 | Strmá II | 117 |
| H MK 35 | C3 | Strmá I | 132 |
| H MK 36 | C3 | K Šobichovi | 300 |
| H MK 37 | C3 | Okolo Polku | 180 |
| H MK 38 | C3 | K Jendriskovi | 120 |
| H MK 39 | C3 | K Lemešovi | 130 |
| H MK 40 | C3 | -„- | 45 |
| H MK 41 | C3 | Pod kaplnkou | 106 |
| H MK 42 | C3 | K Ženčuchovi | 60 |
| H MK 43 | C3 | K Bobekovi | 39 |
| H MK 44 | C3 | Na Košariská | 120 |
| H MK 45 | C3 | Bednárska – k Zajacovi | 214 |
| H MK 46 | C3 | Pod kopanicou a do Hnidkov | 1380 |
| H MK 47 | C3 | Na Kempe | 1070 |
| H MK 48 | C3 | Kempa okolo Cudráka | 216 |
| H MK 49 | C3 | K Mikovčákovi a Jarošovi | 85 |
| **CELKOM MK HLINENÉ** | | | **5380 m** |
| P MK 50 | C3 | U Uhrov | 487 |
| P MK 51 | C3 | Severná | 470 |
| P MK 52 | C3 | Hrnčiarska | 450 |
| P MK 53 | C3 | K Rovňaníkovi | 79 |
| P MK 54 | C3 | K Hanzlovi | 104 |
| P MK 55 | C3 | K Iványimu | 79 |
| P MK 56 | C3 | Revírna | 324 |
| P MK 57 | C3 | Cesta pred 272 | 103 |
| P MK 58 | C3 | Pred MPS | 112 |
| P MK 59 | C3 | Fojtová | 1935 + 100 |
| O MK 59-1 | C3 | Za Kontríkom | 50 |
| P MK 60 | C3 | K Vašulkovcom | 29 |
| P MK 61 | C3 | K Bielčikovi | 450 + 90 |
| P MK 62 | C3 | K Vilímovi | 90 |
| P MK 63 | C3 | K Litvíkovi | 75 |
| P MK 64 | C3 | K Pupíkovi | 106 |
| P MK 65 | C3 | K Maľovaníkovi | 91 |
| P MK 66 | C3 | Ku Kapusniakovi | 45 |
| P MK 67 | C3 | Za Jánskym | 33 |
| P MK 68 | C3 | Na Letave | 120 |
| P MK 69 | C3 | K Šutaríkovi | 490 + 150 |
| P MK 70 | C3 | Ku Gančárovi | 38 |
| P MK 71 | C3 |  | 33 |
| M MK 71-1 | C3 |  | 60 |
| P MK 72 | C3 | K Papučíkovi | 425 + 200 |
| P MK 73 | C3 | K Hermanovi | 142 |
| P MK 74 | C3 |  | 120 |
| P MK 74-1 | C3 | Ku Tkáčikovej | 50 |
| P MK 74-2 | C3 |  | 30 |
| P MK 74-3 | C3 | Ku kapličke | 250 |
| P MK 75 | C3 | Za mostom do Korne | 73 |
| P MK 76 | C3 | K les. Bytovkám | 335 + 140 |
| P MK 77 | C3 | Spojnica II/484 a Fojtovej pred MPS | 33 |
| P MK 77-1 | C3 | Ku Skalickému | 70 m |
| **CELKOM MK PREDMIER** | | | **8061 m** |
| Z MK 78 | C3 | Slovanská | 1387 |
| Z MK 79 | C3 | Bernolákova - do Šperkovej | 325 |
| Z MK 80 | C3 | Športovcov | 615 |
| Z MK 81 | C3 | Spojnica Slovanskej a Športovcov | 70 |
| Z MK 82 | C3 | K Sabelovi | 148 |
| Z MK 83 | C3 | Ku Hrtúsovi | 232 |
| Z MK 84 | C3 | K Frišovi | 220 + 50 |
| **CELKOM MK ZÁVODIE** | | | **3047 m** |
| V MK 85 | C3 | K Dičkovej | 160 |
| V MK 86 | C3 | Okolo Dlhovanky | 140 |
| V MK 87 | C3 | Stará cesta (MUDr.Vyšinský) | 280 |
| V MK 87-1 | C3 | Výjazd na II/487 od MUDr. Vyšinského | 11 |
| V MK 88 | C3 | K Židekovi | 170 |
| V MK 89 | C3 | K Rejdovcom | 150 |
| V MK 90 | C3 | Do Pavlíka | 195 |
| V MK 91 | C3 | Do Madaja | 160 |
| V MK 92 | C3 | Do Golisa | 188 |
| V MK 93 | C3 | Do Jašíka | 120 |
| V MK 94 | C3 | Stará cesta | 553 |
| V MK 95 | C3 |  | 40 |
| V MK 96 | C3 |  | 64 |
| V MK 97 | C3 |  | 92 |
| V MK 98 | C3 | Do Čuboňa | 90 |
| V MK 99 | C3 | Lúčna | 801 |
| V MK 99-1 | C3 | Ku Križňanovej | 50 |
| V MK 100 | C3 | Spojnica Lúčnej a II/487 okolo Stopku | 65 |
| V MK 101 | C3 |  | 63 |
| V MK 102 | C3 | Spojnica Lúčnej a II/487 okolo Fuljerovej | 82 |
| V MK 103 | C3 | Cesta pri Dúhe | 92 |
| V MK 104 | C3 | Ulička zo Semetešskej cesty | 37 |
| V MK 105 | C3 | K Pytliačke | 185 |
| V MK 106 | C3 | K Baraníkovi | 90 |
| V MK 107 | C3 | Na chotári | 90 |
| V MK 108 | C3 | Prístup k RD | 45 |
| V MK 109 | C3 | K Smieškovi (Dyčka) | 90 |
| V MK 110 | C3 | Letavay | 60 |
| V MK 111 | C3 | -„- | 190 |
| V MK 112 | C3 | -„- | 178 |
| **CELKOM MK VYŠNÝ KONIEC** | | | **4531 m** |
| T MK 113 | C3 | Nad Čupákom | 679 |
| T MK 114 | C3 | Ku Kucharíkovi nad kostolom | 200 |
| T MK 115 | C3 | K Dodekovi | 3310 |
| T MK 116 | C3 | Do Galicu | 1010 |
| T MK 117 | C3 | Do Šutari | 536 |
| T MK 118 | C3 | U Valčuhov | 110 |
| T MK 118-1 | C3 | U Valčuhov I. | 300 |
| T MK 119 | C3 | K Lacúchovi | 430 |
| T MK 120 | C3 | K Lašovi | 70 |
| T MK 120-1 | C3 | Za prejazdom do Turkova | 100 |
| **CELKOM MK TURKOV** | | | **6745 m** |

MIESTNE KOMUNIKÁCIE IV.triedy

|  |  |  |
| --- | --- | --- |
| zóna | Pešia zóna ul. Jašíkova | 2350 m2 |
| zóna | Pešia zóna ul. Obchodná | 964 m2 |
| chodník | Chodníky sídlisko |  |
|  | Chodníky Nádražná |  |
|  | Chodníky M.R.Štefánika |  |
| schody | Schody k ZŠ |  |
|  | Schody k MŠ |  |
| cyklistická cesta | Okolo Kysuce | 1950 m2 |

**Správu a letnú údržbu na MK II.,III. A IV. triedy vykonáva mesto Turzovka prostredníctvom správcu MK : MPS Turzovka a T-servises, s.r.o. Turzovka.**

**Zimnú údržbu vykonáva mesto Turzovka prostredníctvom správcu MK : MPS Turzovka na cestách II., III. a IV. triedy v súlade s „Operačným plánom zimnej údržby“ okrem MK T MK 113, na ktorej sa zimná údržba vykonáva v nepravidelných intervaloch a okrem MK V KM 95, 96, 97, 98 a H MK 38, na ktorých sa zimná údržba z dôvodu nedostatočných šírkových pomerov nevykonáva vôbec. Letnú a zimnú údržbu na MK T MK 119 vykonáva obec Dlhá nad Kysucou.**